stanford-oval/wikipedia huggingface dataset:
Tapio Räisänen -mäkikeskus
Taivalvaara K20 > Mäkiennätyksen kehittyminen (miehet)

Mäkiennätyksen 21,5 metriä ovat hypänneet Perttu Reponen, Kasperi Valto ja Markus Maaninka.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 6.4.2003 |  Antti Määttä | 19,5 m | Isommus-Cup |  |
| 6.4.2003 |  Antti Määttä | 20,0 m | Isommus-Cup |   |
| 25.3.2007 |  Miika Ylipulli | 20,0 m | Hopeasompa |  |
| 25.3.2007 |  Jesse Keränen | 20,5 m | Hopeasompa |  |
| 22.3.2014 |  Waltteri Karhumaa | 20,5 m | Hopeasompa |  |
| 22.3.2014 |  Perttu Reponen | 21,5 m | Hopeasompa |  |
| 23.3.2014 |  Kasperi Valto | 21,5 m | Hopeasompa |  |
| 5.12.2021 |  Markus Maaninka | 21,5 m | Hopeasompa |  |
Taivalvaara K20 > Mäkiennätyksen kehittyminen (naiset)

Naisten mäkiennätyksen 20,5 metriä ovat hypänneet Elsa Thors ja Teresa Karavirta.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 25.3.2007 |  Olga Tervahartiala | 15,0 m | Hopeasompa |  |
| 25.3.2007 |  Tanja Pitkänen | 16,0 m | Hopeasompa |  |
| 25.3.2007 |  Jenny Rautionaho | 17,5 m | Hopeasompa |  |
| 22.3.2014 |  Emilia Sorvisto | 18,0 m | Hopeasompa |  |
| 23.3.2014 |  Julia Tervahartiala | 18,0 m | Hopeasompa |  |
| 23.3.2014 |  Emilia Sorvisto | 19,0 m | Hopeasompa |   |
| 1.12.2014 |  Emilia Sorvisto | 19,0 m | Lidl Cup |   |
| 1.12.2014 |  Pinja Koivisto | 20,0 m | Lidl Cup |  |
| 8.12.2018 |  Elsa Thors | 20,5 m | Juniorcup |  |
| 11.12.2022 |  Teresa Karavirta | 20,5 m | Junioricup | Kaksi kertaa |
Taivalvaara K20 > Kesämäkiennätyksen kehittyminen (miehet)

Kesämäkiennätyksen 22,5 metriä on hypännyt Eetu Pulju.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 6.8.2016 |  Jouko Niemelä | 13,5 m | Muovimäkien avajaiskilpailu |  |
| 6.8.2016 |  Kalle Törmänen | 18,5 m | Muovimäkien avajaiskilpailu | Kaksi kertaa |
| 11.8.2019 |  Eetu Pulju | 22,0 m | Tapsan kesäcup |  |
| 11.8.2019 |  Eetu Pulju | 22,5 m | Tapsan kesäcup |  |
Taivalvaara K20 > Kesämäkiennätyksen kehittyminen (naiset)

Naisten kesämäkiennätyksen 19,0 metriä on hypännyt Annamaija Oinas.
| Päivämäärä | Hyppääjä | Pituus | Kilpailu | Kommentti |
| --- | --- | --- | --- | --- |
| 6.8.2016 |  Annamaija Oinas | 18,5 m | Muovimäkien avajaiskilpailu |  |
| 6.8.2016 |  Annamaija Oinas | 19,0 m | Muovimäkien avajaiskilpailu |  |
Taivalvaara K10

Hyppyrimäen K-piste sijaitsee 10 metrissä ja HS-piste 12 metrissä. Alastulorinteeseen asennettiin muovitus kesällä 2016.
Mäkiennätyksen 11,0 metriä ovat hypänneet Vilho Palosaari ja Tuomas Kinnunen 22. maaliskuuta 2014 Hopeasompa-kilpailussa. Naisten mäkiennätyksen 10,0 metriä ovat hypänneet Hopeasompa-kilpailuissa Elli Seppänen 22. maaliskuuta 2014 ja Viivi Hyvärinen 4. joulukuuta 2021.
Kesämäkiennätyksen 10,5 metriä ovat hypänneet Eetu Polju 15. heinäkuuta 2017 ja Peter Räisänen 22. heinäkuuta 2017 Tapsan Kesä Cupissa. Naisten kesämäkiennätyksen 9,0 metriä on hypännyt Lumia Nurmela kaksi kertaa 19. syyskuuta 2020 Tapsan Kesä Cupissa.
The Last Dance (televisiosarja)

| The Last Dance |
| --- | --- |

Tyyli:   dokumenttielokuva  minisarja 
Kestoaika:  n. 50 min.
Alkuperämaa:   Yhdysvallat
Alkuperäiskieli:  englanti
Verkko:   ESPN  Netflix 
Esitetty:  19. huhtikuuta – 17. toukokuuta 2020
Tuotantokausia:  1
Jaksoja:  10
Tuotanto
Ohjaaja(t):  Jason Hehir
Tuotantoyhtiö(t):   ESPN Films  Netflix 
Aiheesta muualla
IMDb 
The Last Dance on yhdysvaltalainen ESPN:n ja Netflixin tuottama, vuonna 2020 ensiesityksensä saanut dokumenttiminisarja, joka keskittyy koripalloilija Michael Jordanin uraan ja tämän viimeiseen mestaruuskauteen Chicago Bullsissa. Sarja sisältää ennennäkemätöntä kuvamateriaalia mestaruuskauden hetkistä, joihin kameroita ei tavallisesti päästetä, kuten harjoituksista. The Last Dance keräsi ilmestyessään runsaasti kehuja ja kiinnostusta, ja se rikkoi ESPN:n dokumenttiohjelmien katsojaennätyksen. Jordanilla oli sananvaltaa dokumenttisarjan julkaisemiseen: materiaali oli pysynyt arkistoituna, kunnes lupa julkaisuun heltisi. ESPN:n mukaan Jordan ei rajoittanut sarjassa käsiteltyjä aiheita.
Aiheesta muualla

The Last Dance Internet Movie Databasessa (englanniksi)
The Last of Our Kind

|  The Last of Our Kind |
| --- | --- |
 Rykka esittämässä kappaletta toisen semifinaalin harjoituksissa.
Kappaleen tiedot
Esittäjä(t):  Rykka
Levy-yhtiö:  Little Jig Records
Kesto:  2:59
Tyylilaji:  pop, synthpop, indie pop
Säveltäjä(t):  Christina Maria Rieder, Mike James, Jeff Dawson, Warne Livesey
Sanoittaja(t):  Christina Maria Rieder, Mike James, Jeff Dawson, Warne Livesey
Euroviisutiedot
Vuosi:  2016
Maa:  Sveitsi
Kieli:  englanti
Sijoitus semifinaalissa:  18.
Pisteet semifinaalissa:  28
Sanat:  sanoitus
Video:  videolinkki
The Last of Our Kind (suom. Viimeiset kaltaisemme) on kanadalais-sveitsiläisen laulaja Rykkan kappale, jolla hän edusti Sveitsiä Eurovision laulukilpailussa 2016. Kappaleen ovat säveltäneet ja sanoittaneet Christina Maria Rieder, Mike James, Jeff Dawson ja Warne Livesey.
Kappale kilpaili Eurovision laulukilpailun toisessa semifinaalissa, jossa se sai 28 pistettä, jäi viimeiseksi eikä päässyt finaaliin.
The Last of the Mohicans

The Last of the Mohicans voi tarkoittaa seuraavia asioita:
Viimeinen mohikaani, James Fenimore Cooperin kirja 1826
Viimeinen mohikaani, elokuva vuodelta 1931
Viimeinen mohikaani, elokuva vuodelta 1932
Viimeinen mohikaani, elokuva vuodelta 1936
Viimeinen mohikaani, elokuva vuodelta 1992
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”The Last of the Mohicans”, voi hakea sivunnimihaulla, laajalla sivunnimihaulla tai tekstihaulla.
The Last Full Measure

| The Last Full Measure |
| --- | --- |

Ohjaaja:  Alexandra Kerry
Käsikirjoittaja:   Alexandra Kerry  Tracy Droz Tragos 
Tuottaja:  Nina Leidersdorff
Kuvaaja:  Michael Hansen
Leikkaaja:  Vikash Patel
Lavastaja:  Gigi Fast Elk Porter
Pääosat:   Reiko Aylesworth  Xander Berkeley  Somah Haaland 
Valmistustiedot
Valmistusmaa:  Yhdysvallat
Levittäjä:  American Film Institute
Ensi-ilta:  1. huhtikuuta 2004
Kesto:  18 minuuttia
Alkuperäiskieli:  englanti
Budjetti:  50 000 dollaria (arvio)
Aiheesta muualla
IMDb 
Infobox OKNimi-testi OK: 
The Last Full Measure on Alexandra Kerryn ohjaama, vuonna 2004 kuvattu 18-minuuttinen lyhytelokuva. Elokuvan pääosissa ovat Reiko Aylesworth, Xander Berkeley, Somah Haaland, Elsa Raven, Daniel Stern, Sam Trammell ja Jack Wallace. Elokuva kertoo nuoresta tytöstä, joka odottaa isäänsä kotiin Vietnamin sodasta.
Aiheesta muualla

The Last Full Measure Internet Movie Databasessa (englanniksi)
Taba (Egypti)

| Taba |
| --- | --- |

 Taba
 Koordinaatit: 29°29′30″N, 34°53′40″E 
Valtio:   Egypti
Kuvernoraatti:  Janub Sina’
Infobox OKVirheellinen NIMI-arvo: 
Taba on Egyptiin kuuluva kaupunki Siinailla lähellä Israelin rajaa. Taba on nykyisin matkailukohde ja siellä sijaitsee Egyptin ja Israelin välinen raja-asema.
Maantiede

Taba sijaitsee Siinai niemimaalla Akabanlahden rannikolla lähellä Egyptin Israelin vastaista rajaa. Tabassa sijaitsee maiden välinen Taban raja-asema.
Historia

Jonkin matkaa Tabasta rannikkoa etelään sijaitsee niin sanottu Faraonsaari, jolla on ristiretkeläisten 1100-luvulla rakennuttama linnoitus. Ristiretkeläisiltä sen valtasi Saladin, joka toteutti linnalla myös suuria uusia rakennustöitä.
Sittemmin Egypti hallitsi myös Akabanlahden itäpuolta vanhalla pyhiinvaellusreitillä Mekkaan. Alueen hallinnasta tuli lopulta kiistakysymys Osmanien valtakunnan, sekä Suezin kanavaa ja Egyptiä halltisevien brittien välillä. Osmanit pitivät pitkään koko Siinai niemimaata omana alueenaan, vaikka käytännössä sitä hallitsivat brittien alaiset egyptiläiset. Tilanne oli puhjeta selkkaukseksi raja-asemalla Tabassa vuonna 1906. Lopulta osmanit suostuivat brittien uhattua hyökkäyksellä sopimaan rajan kulusta egyptiläisten kanssa. Taba ja muu Siinai jäivät Egyptille lokakuussa 1906 julkaistussa päätöksessä.
Israel miehitti Siinain kuuden päivän sodassa vuonna 1967. Israelin miehityksen aikana rajamerkit poistettiin ja Tabaan rakennettiin hotelli. Israel vetäytyi suurimmasta osasta Siinaita vuonna 1982, mutta se jartkoi Taban miehittämistä. Lopulta pitkine neuvottelujen jälkeen se suostui luovuttamaan Taban Egyptille vuonna 1989. Sittemmin Tabassa on järjestetty monia Egyptin ja Israelin välisiä neuvotteluja. Taba on nykyisin paljolti matkailijoilta varten rakennettu lomakohde. Sen kehitystä on jarruttanut esimerkiksi Siinain turvallisuustilanne.
Taban raja-asema.
Hilton Hotel Tabassa.
Säähavainto

Harrastelijan kodin säänmittausasema Elkossa, Nevadassa.
Säähavainto koostuu mittarilukemista ja joskus myös ihmisen aistinvaraisesti arvioimista suureista.
Havaintojen tekeminen

Säähavaintoon kuuluvat yleensä vähintään lämpötilan, tuulen ja ilmanpaineen mittaus. Miehitetyillä säähavaintoasemilla tehdään havainnot myös pilvistä, sadekuuroista ja näkyvyydestä. Synop on laajimmalle levinnyt kansainvälisesti standardoitu säähavainnon tyyppi.
Suomessa ensimmäinen sääasema perustettiin vuonna 1844 Kaisaniemeen. Niitä perustettiin vähitellen lisää. Vuonna 1981 ensimmäiset sääasemat automatisoitiin. Sen jälkeen asemat on automatisoitu 90 %. Automatisoiduilta asemilta saadaan säätiedot 10 minuutin välein ja automaattiset testit tarkistavat niiden laadun jonka jälkeen epäilyttävät tai virheelliset havainnot ja tarkistetaan manuaalisesti.
Muut havainnot

Ilmanlaatuhavaintojen tekeminen on määritelty lainsäädännössä ja ne ovat kaupunkien ja teollisuuslaitosten vastuulla niiden omilla alueilla, ja Ilmatieteen laitos on vastuussa koko maan perustason seurannasta. Ilmatieteen laitos on vuodesta 2007 hoitanut Suomen ilmanlaatutietojen jakamisen.
Myös siitepölyn määristä tehdään havaintoja ja niitä käytetään tietokoneella tehtyjen mallinnusten kanssa ennusteisiin siitepölyn määristä.
Erityiset säähavainnot

Erityisiä säähavaintoja tehdään eri käyttäjäryhmien tarpeisiin. Lentoliikenne tarvitsee erityisen yksityiskohtaisia tietoja pilvistä ja näkyvyydestä. Vaihdettavat lentosäähavainnot on standardoitu metar-koodiin Merenkulku tarvitsee tiedot merenpinnan tasosta ja aallonkorkeudesta, mahdollisesti myös satamien läheisistä veden virtauksista ja tuulista. Vastaavasti tiesäähavainnot (aurauksen ja suolauksen tarpeisiin) sisältävät tavallista enemmän tietoja tienpinnan lämpötilasta ja kosteudesta.
Aiheesta muualla

Wikimedia Commonsissa on kuvia tai muita tiedostoja aiheesta .
Oman sääaseman perustaminen Ilmatieteen laitos. Viitattu 29.9.2019.
Tiana

| Tiana (Tìana) |
| --- | --- |
 Sijainti Nuoron maakunnassa
 Tiana
 Koordinaatit: 40.068°0′0″N, 9.147°0′0″E 
Valtio:   Italia
Alue:  Sardinia
Maakunta:  Nuoro
Pinta-ala:  
 – Kokonaispinta-ala:  19,32 km²
Korkeus:  564 m
Väkiluku:  499
Aikavyöhyke:  UTC+1
 – Kesäaika:  UTC+2
Postinumero:  08020
Suuntanumero(t):    0784
Rekisterikilpi:  NU
 
 http://www.comuneditiana.it/Default.asp 
Infobox OKVirheellinen NIMI-arvo: 
Tiana (sardiksi Tìana) on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 499 asukasta (vuonna 2016) ja sen pinta-ala on 19,32 neliökilometriä. Se sijaitsee 564 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Tiana Wikimedia Commonsissa
Nuoron maakunta
Aritzo | Arzana | Atzara | Austis | Bari Sardo | Baunei | Belvì | Birori | Bitti | Bolotana | Borore | Bortigali | Cardedu | Desulo | Dorgali | Dualchi | Elini | Fonni | Gadoni | Gairo | Galtellì | Gavoi | Girasole | Ilbono | Irgoli | Jerzu | Lanusei | Lei | Loceri | Loculi | Lodine | Lodè | Lotzorai | Lula | Macomer | Mamoiada | Meana Sardo | Noragugume | Nuoro | Oliena | Ollolai | Olzai | Onanì | Onifai | Oniferi | Orani | Orgosolo | Orosei | Orotelli | Ortueri | Orune | Osidda | Osini | Ottana | Ovodda | Perdasdefogu | Posada | Sarule | Silanus | Sindia | Siniscola | Sorgono | Talana | Tertenia | Teti | Tiana | Tonara | Torpè | Tortolì | Triei | Ulassai | Urzulei | Ussassai | Villagrande Strisaili
Tekonahka

Vuoden 1968 Mercedes Benz 280SE (W108) Istuimet ja ovet on verhoiltu tekonahkalla, jonka merkki on MB Tex.
Tekonahka eli keinonahka on taipuisaa materiaalia, joka muistuttaa ulkonäöltään, kosketustuntumaltaan ja muilta ominaisuuksiltaan nappa- tai mokkanahkaa. Tekonahat on yleensä valmistettu muoveista, kuten PVC- tai PVC:n ja polyuretaanin yhdistelmästä. Tekonahassa on usein tekstiilikudos- tai kuitukangaspohja, johon ruiskutetaan tai valetaan vaahdotettua muovilateksia antamaan paksuutta ja pehmeyttä. Pintamateriaalina on tiivistä PVC:tä, jonka pinta on saatu muistuttamaan nappanahan pintaa.
Joitakin tekonahkoja valmistetaan nykyisin elintarviketuotannon hukkaraaka-aineista. Nahkaa muistuttava pinatex-materiaali on valmistettu ananaksen lehdistä. Yhdysvaltalainen MycoWorks valmistaa tekonahkaa sienirihmastosta. Kaikkia tekstiilipohjaa ja muovipäällystystä yhdistäviä materiaaleja, kuten enstexiä tai vahakankaita, ei kutsuta tekonahaksi. Moderni, mokkanahkaa muistuttava synteettinen ja hengittävä verhoilumateriaali on mikrokuitukangas alcantara.
Historiaa

Varhaisimpia tekonahkoja oli pegamoidi, nitroselluloosalla käsitelty kangas. Suomessa sitä käytettiin ainakin 1910-luvulta lähtien muun muassa huonekalujen verhoiluun. Kemianyhtiöt kehittelivät 1950- ja 1960-luvuilla muiden muovituotteiden ohella erilaisia halvempia materiaaleja korvaamaan aitoa nahkaa muun muassa kenkien ja laukkujen ja sadevaatteiden materiaalina sekä pehmeiden huonekalujen ja autojen sisustusten verhoilussa. Muun muassa kemianjätti DuPont menetti 1960-luvun alussa noin 300 miljoonaa dollaria epäonnistuneessa tekonahkahankkeessa. Alkuvuosien PVC-keinonahka saattoi nopeasti alkaa pehmentyä, tulla tahmeaksi tai muuttaa muotoaan. PVC:n ominaisuuksia stabiloivien aineiden kehityksen myötä PVC-keinonahat ovat nykyisin varsin stabiileja. Aluksi pohjakankaana käytettiin puuvillakudosta, joka kuitenkin pian korvautui tekokuitukankailla.
Tuotemerkeistä tuli Suomessa tutuksi muun muassa ruotsalainen Galon, jota käytettiin lasten kurahousuista SAS-lentoyhtiön istuinverhoiluihin. Suomessa tekonahkaa kehitti 1980-luvun taitteessa muun muassa J. W. Suominen Oy. 1900-luvun loppuvuosikymmeninä kuluttajat alkoivat taas arvostaa aitoja materiaaleja, jolloin tekonahan kaltaiset jäljitelmätuotteet menettivät arvostustaan. Vuosien 2000–2023 välillä keinokuituisten vaatteiden kulutus kuitenkin kolminkertaistui, ja tekonahka on vähentänyt nahan kysyntää. Koska lihansyönnistä syntyy joka tapauksessa raakavuotia, niitä on yhä useammin viety käyttämättöminä kaatopaikoille. Vuonna 2020 Yhdysvalloissa heitettiin kysynnän laskun vuoksi noin viisi miljoonaa vuotaa kaatopaikoille.
Käyttö ja ominaisuudet

Tekonahkaa käytetään taloudellisista, käytännöllisistä tai ideologisista syistä. Vegaanit käyttävät tekonahkaa, koska vastustavat eläinten tappamista ja niiden ihon käyttämistä vaatteena. Riippumatta siitä, onko tekonahka muovipohjaista vai kasviperäistä, siitä käytetään usein nimitystä ”vegaaninen nahka”.
Tekonahka on yleensä halvempaa kuin aito nahka, ja usein se on myös helpompi säilyttää ja puhdistaa. Se on myös säänkestävää.[lähde? ] Tekonahkaa ja aitoa nahkaa saatetaan myös yhdistellä samaan tuotteeseen.
Käyttö ja ominaisuudet > Haasteita

Tekonahan ominaisuudet, kuten kestävyys, hoitotarve ja tuntuma, voivat olla lähellä aitoa nahkaa. Kaikkia nahan ominaisuuksia on kuitenkin ollut erittäin vaikea jäljitellä varsinkaan yhdessä ja samassa tekonahkamateriaalissa. Yksi vaikeimmista on niin sanottu ”pysyvä venyvyys”, joka on olennainen esimerkiksi kenkämateriaaleissa: kengän tulee elää ja muotoutua käytössä jalan muodon ja liikkeiden mukaiseksi. Myös aidon nahan huokoisuudesta johtuva hengittävyys eli hiostamattomuus sekä taipuisuuden säilyminen eri lämpötiloissa ovat aiheuttaneet ongelmia tekonahkojen kehittäjille. Kuluessaan tekonahka alkaa halkeilla pinnastaan ja rispaantua reunoiltaan, kun taas oikea nahka kuluu ja ”patinoituu” kauniisti.
Nahkaa halvemman tekonahan markkinoiminen aitona nahkana esimerkiksi nahkatakeissa tai huonekaluverhoiluissa on aiheuttanut monia kuluttajansuojaan liittyviä valituksia ja vastuukysymyksiä.
Aiheesta muualla

Kuvia tai muita tiedostoja aiheesta Tekonahka Wikimedia Commonsissa
Kuulokkeen kulunut ja rispaantunut tekonahkapinta
Tamara Csipes

| Mitalit> Maa:   Unkari.Naisten ratamelonta. Olympialaiset  | Mitalit> Maa:   Unkari.Naisten ratamelonta. Olympialaiset  | Mitalit> Maa:   Unkari.Naisten ratamelonta. Olympialaiset  | Maa:   Unkari> Naisten ratamelonta. |
| --- | --- | --- | --- |
|  Kultaa | Rio de Janeiro 2016 | K-4 500 m |  |
|  Kultaa | Tokio 2020 | K-4 500 m |  |
|  Hopeaa | Tokio 2020 | K-1 500 m |  |
| MM-kilpailut  | MM-kilpailut  | MM-kilpailut  |  |
|  Kultaa | Poznań 2010 | K-2 1000 m |  |
|  Kultaa | Poznań 2010 | K-4 500 m |  |
|  Kultaa | Szeged 2011 | K-1 1000 m |  |
|  Kultaa | Szeged 2011 | K-1 5000 m |  |
|  Kultaa | Moskova 2014 | K-2 500 m |  |
|  Kultaa | Montemor-o-Velho 2018 | K-2 1000 m |  |
|  Kultaa | Szeged 2019 | K-1 1000 m |  |
|  Kultaa | Szeged 2019 | K-4 500 m |  |
|  Hopeaa | Moskova 2014 | K-1 1000 m |  |
| EM-kilpailut  | EM-kilpailut  | EM-kilpailut  |  |
|  Kultaa | Trasona 2010 | K-2 1000 m |  |
|  Kultaa | Belgrad 2011 | K-2 500 m |  |
|  Kultaa | Belgrad 2011 | K-2 1000 m |  |
|  Kultaa | Brandenburg 2014 | K-1 1000 m |  |
|  Kultaa | Brandenburg 2014 | K-2 500 m |  |
|  Kultaa | Moskova 2016 | K-4 500 m |  |
|  Kultaa | Poznań 2021 | K-2 1000 m |  |
|  Kultaa | Poznań 2021 | K-4 500 m |  |
|  Hopeaa | Brandenburg 2009 | K-2 1000 m |  |
|  Hopeaa | Brandenburg 2009 | K-4 500 m |  |
|  Hopeaa | Trasona 2010 | K-1 5000 m |  |
|  Hopeaa | Trasona 2010 | K-4 500 m |  |
|  Hopeaa | Belgrad 2018 | K-2 500 m |  |
|  Pronssia | Belgrad 2018 | K-2 1000 m |  |
| Euroopan kisat  | Euroopan kisat  | Euroopan kisat  |  |
|  Kultaa | Minsk 2019 | K-4 500 m |  |
Tamara Csipes (s. 24. elokuuta 1989 Budapest) on unkarilainen ratameloja, kaksinkertainen olympiavoittaja sekä moninkertainen maailman- ja Euroopan-mestari.
Csipes kuului Rio de Janeiron kesäolympialaisissa 2016 Unkarin olympiakultaa voittaneeseen joukkueeseen 500 metrin kajakkinelosessa. Joukkueeseen kuuluivat Csipesin lisäksi Gabriella Szabó, Danuta Kozák ja Krisztina Fazekas-Zur. Vuodelle 2021 siirretyissä Tokion olympialaisissa 2020 Csipes voitti Unkarin joukkueessa kultaa kajakkinelosen 500 metrillä. 500 metrin kajakkiyksikössä hän saavutti hopeaa. Samoissa olympialaisissa hän sijoittui 500 metrin kajakkikaksikossa neljänneksi yhdessä Erika Medveczkyn kanssa.
Csipes on saavuttanut kajakkimelonnassa kaikkiaan kahdeksan maailmanmestaruutta sekä yhtä monta Euroopan-mestaruutta. Hänellä on lisäksi yksi MM-hopea sekä viisi EM-hopeaa ja yksi EM-pronssi. Yksilökilpailuissa hän on voittanut MM-kultaa 1 000 metrillä ja 5 000 metrillä Szegedissä 2011 sekä 1 000 metrillä Szegedissä 2019. Euroopan-mestaruuksista vain Brandenburgin 2014 EM-kulta 1 000 metrillä on yksilökilpailusta, muut ovat tulleet kahden tai neljän hengen kajakkiluokista. Euroopan kisoista Csipesillä on yksi kultamitali Minskistä 2019.
Csipes edustaa Budapest Honvédia. Hänen isänsä Ferenc Csipes on ratamelonnan olympiavoittaja ja moninkertainen maailmanmestari.
The New Barbarians

The New Barbarians oli englantilainen rockyhtye, joka toimi vuonna 1979. Yhtyeen perusti The Rolling Stones -kitaristi Ron Wood, joka oli samana vuonna julkaissut soololevynsä Gimme Some Neck. Muut jäsenet olivat Stones-kitaristi Keith Richards, bassokitaristi Stanley Clarke, kosketinsoittaja Ian McLagan, rumpali Ziggy Modeliste ja saksofonisti Bobby Keys. Laulusolisteina toimivat Wood ja Richards.
Yhtye sai nimensä Neil Youngin kutsuttua sen jäseniä pelkiksi barbaareiksi. "New" lisättiin, koska Barbarians-niminen yhtye oli jo olemassa.
Yhtye soitti ensimmäisen konserttinsa Kanadan Torontossa 22. huhtikuuta 1979 The Rolling Stonesin lämmittelijänä. Toista konserttia Kanadassa seurasi 18 konserttia käsittänyt Yhdysvaltain-kiertue. Konserttien kappalelistaan kuului Ron Woodin omaa tuotantoa, vanhempaa rock and rollia, bluesia ja countrya sekä joitain Rolling Stonesin kappaleita.
Jotkut yhtyeen promoottorit mainostivat konsertteja väittämällä, että niissä nähtäisiin vierailevia tähtiä kuten Mick Jagger, Bob Dylan ja Jimmy Page. Milwaukeessa syttyneen yleisömellakan yhteydessä poliisi pidätti 81 pettynyttä katsojaa. Vaikka konserteissa oli hyvin yleisöä, kiertue ei tuottanut voittoa, sillä yhtye eleli hyvin tuhlaavaisesti.
Amerikasta palattuaan yhtye esiintyi vielä Knebworthin rockfestivaalilla elokuussa 1979 Led Zeppelinin lämmittelijänä. Sen jälkeen yhtyeen jäsenet palasivat kukin omille urilleen.
Yhtye ei julkaissut toimintansa aikana yhtään albumia. Vuonna 2006 Ron Woodin levymerkki Wooden Records julkaisi taltioidusta konserttimateriaalista tupla-CD:n Buried Alive: Live in Maryland.
Tiana Benjamin

| Tiana Benjamin |
| --- | --- |

Henkilötiedot
Koko nimi:  Tiana Opium Benjamin
Syntynyt: 5. lokakuuta 1984 (ikä 40)  Lontoo, Englanti, Iso-Britannia
Näyttelijä
Aktiivisena:  2004 –
Aiheesta muualla
IMDb 
Tiana Opium Benjamin  (s. 5. lokakuuta 1984 Enfield, Lontoo) on englantilainen näyttelijä. Hän esitti Chelsea Foxia BBC:n saippuasarjassa EastEnders vuosina 2006–2010. Hän on esiintynyt myös Angelina Johnsonin roolissa elokuvassa Harry Potter ja liekehtivä pikari (2005).
Aiheesta muualla

Tiana Benjamin Internet Movie Databasessa. (englanniksi)
The Last of Us (täsmennyssivu)

Last of Us tai The Last of Us voi tarkoittaa seuraavia:
The Last of Us , vuoden 2013 videopeli
The Last of Us: Left Behind, laajennusosa edelliseen
The Last of Us Remastered, vuoden 2014 käännösjulkaisu
The Last of Us Part II, jatko-osa vuoden 2013 peliin
The Last of Us: American Dreams, sarjakuva perustuen ensimmäiseen peliin
The Last of Us, televisiosarja
Muu käyttö

Last of Us, Arion-yhtyeen debyyttialbumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”The Last of Us”, voi hakea sivunnimihaulla, laajalla sivunnimihaulla tai tekstihaulla.
Sääjärvi (järvi)

| Sääjärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Janakkala
Koordinaatit:  60°59′02″N, 24°41′30″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sääjärvenojan valuma-alue (35.84)
Laskujoki:  Sääjärvenoja 
Järvinumero:  35.840.1.004
Mittaustietoja
Pinnankorkeus:  99,7 m 
Rantaviiva:  13,416 km  
Pinta-ala:  1,80902 km² 
Saaria:  4 
 fiSääjärvi 
Sääjärvi  on Kanta-Hämeessä Janakkalassa Sääjärven kylän lähellä sijaitseva järvi.
Maantietoa

Järven pinta-ala on 181 hehtaaria ja se on 3,6 kilometriä pitkä ja 1,3 kilometriä leveä. Järvi on pitkän ja kapean muotoinen ja sen muodon määrittää 15 metriä korkea ja kilometrin pitkä Kyläniemi. Niemen itäpuolelle jää 2,3 kilometriä pitkä ja 600 metriä leveä Lontviikinlahti. Järven pohjoispäässä on samanlainen mutta lyhyempi Haitinlahti ja Kyläniemen lounaispuolelle työntyy kilometrin pituinen Paartianlahti. Sen rantaviivan pituus on 13,4 kilometriä ja rannat ovat pääasiassa metsämaata. Järven keskivaiheilla sijaitsee myös laajat avosuon alueet. Saaria on neljä. Järven keskivaiheilla sijaitsevat Huhmarin- ja Papinsaaret. Kaksi pienempää luotoa ovat Varissaari ja Leitulankärki. Järven rantaan on rakennettu alle 30 vapaa-ajan asuntoa. Pohjoispäässä Haitinlahden pohjukassa sijaitsee leirikeskus.